Kota Denpasar

Kota Denpasar adolah ibu kota Provinsi Bali, Indonesia. Denpasar marupokan kota paliang gadang di Kapulauan Nusa Tenggara jo kota paliang gadang kaduo di wilayah Indonesia Timur sasudah Makassar. Patumbuahan industri pariwisata di Pulau Bali mandorong Kota Denpasar manjadi pusek kagiatan bisnis, sarato manampekan kota ko sabagai daerah nan mamiliki pandapatan per kapita jo patumbuahan tinggi di Provinsi Bali. Pamarintah ka mampasiapkan tigo kota, iyolah Medan, Denpasar, jo Makassar sabagai metropolitan baru. Tata ruang tigo kota tu masuak dalam Rencana Tata Ruang Wilayah Nasional (Perpres 45/2011). Etimologi Namo Denpasar barasa dari kato "den" (utara) jo "pasar" sainggo sacaro kasaluruahan bamukasuik "Utara Pasa". Asa kato ko manunjuakan asa kota sabagai kota pasa, di tampek nan kini disabuik Pasa Kumbasari (sabalunnyo "Peken Payuk"), di bagian utara kota modern. Pado maso saisuak, namo Badung juo acok digunoan untuak manyabuik namo wilayah karajaan nan ado di Denpasar. Geografi Kota Denpasar ado pado katinggian 0-75 meter dari pamukoan lauik, talatak pado posisi 8°35’31” sampai 8°44’49” Lintang Selatan jo 115°00’23” sampai 115°16’27” Bujur Timur. Laweh wilayah Kota Denpasar 127,78 km² atau 2,18% dari laweh wilayah Provinsi Bali. Dari panggunoan tanahnyo, 2.768 Ha marupokan tanah sawah, 10.001 Ha marupokan tanah kariang jo sisonyo salueh 9 Ha adolah tanah lainnyo. Tingkek curah hujan rato-rato sagadang 244 mm per bulan, jo curah hujan nan cukuik tinggi tajadi pado bulan Desember. Sadangkan suhu udaro rato-rato sakitar 29.8 °C jo rato-rato tarandah sakitar 24.3 °C. Panduduak Laju patumbuahan panduduak Kota Denpasar per taun dalam rantang wakatu 2000-2010 adolah sagadang 4 %, jo pabandiangan jumlah panduduak laki-laki labiah banyak 4.57 % dibandiangkan jo jumlah panduduak padusinyo. Sakitar 63.30 % panduduaknyo mamaluak agamo Hindu, sadangkan agamo Islam adolah minoritas tagadang jo jumlah 28.65%, kudian disusul agamo Kristen 6.45%, Buddha 1.47% jo Khonghucu 0.03%. Dalam kaitannyo sabagai kota wisata, mako Denpasar juo didukuang dek babarapo kawasan sarupo Kuta jo Ubud. Kawasan ko acok disabuik sabagai SarBaGiTa atau DenpaSar, Badung, Gianyar jo Tabanan manuruik Peraturan Presiden No. 45 taun [./https://id.wikipedia.org/wiki/2011 2011]. Barikuik adolah populasi dari babarapo wilayah tasabuik: Pamarentahan Daftar Wali Kota Dewan Perwakilan Barikuik iko adolah komposisi anggota DPRD Kota Denpasar dalam ampek periode balakangan. Rujuakan Pautan lua (Indonesia) Situs web resmi Kota Denpasar (Indonesia) Tempat wisata di Bali Archived 2022-03-31 di Wayback Machine. (Indonesia) Daftar tarif objek wisata di Denpasar, Bali Archived 2023-04-06 di Wayback Machine.